Rafael Gil Salinas impartirà demà la conferència ‘Joaquín Sorolla i l'inici de la pintura moderna a Espanya’
27 de gener 2020

La regidoria de Cultura ha programat per a demà, 28 de gener, la conferència ‘Joaquín Sorolla i l'inici de la pintura moderna a Espanya’, de Rafael Gil Salinas, catedràtic d'Història de l'Art de la Universitat de València. La xarrada forma part del cicle de conferències de la seu de la Universitat Jaume I del Camp de Morvedre i del conveni entre l'UJI i Ajuntament de Sagunt, a través de la Universitat Popular. Començarà a les 18.00 hores de demà, 28 de gener, a l'Escola Permanent d'Adults Miguel Hernández (EPA).

  

Rafael Gil Salinas és doctor en Història de l'Art, investigador i professor titular de la Universitat de València. Així mateix, ha sigut docent des de fa molts anys en universitats i organismes internacionals espanyols, en la University of Virgínia, The State University of Nova Jersey, Université de la Sorbonne i Ministeri d'Educació Nacional Francés, entre molts altres. També ha ocupat diversos càrrecs de responsabilitat dins de l'àmbit educatiu, com el de representant de la Universitat en el programa europeu _CLIOHnet Creating Links and Innovative Overviews to EnhanceHistorical Perspective in European Culture_; Membre de la Comissió d'Experts per a l'avaluació de programes culturals europeus i Membre de la Comissió de la Education, Audiovisualand Culture Executive Agency (Brussel·les) en el marc de la gestió de programes de la Unió Europea. Salinas també ha sigut director del Màster Universitari en Història de l'Art i Cultura Visual, a la Universitat de València; Membre de la Comissió de Verificació d'Art i Humanitats, en la Fundació per al Coneixement i responsable de Museología i Museografia en el Musée d’Art Modern et Contemporain d’Alger (Algèria).

L'entrada serà gratuïta i estarà oberta a tots els públics.

  

![](/media/nk4aplak/45_c_cartell-seu-morvedre_conf-sorolla.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/rafael-gil-salinas-impartira-dema-la-conferencia-joaquin-sorolla-i-l-inici-de-la-pintura-moderna-a-espanya/ "Facebook")
*   [](http://twitter.com/share?url=https://aytosagunto.es/va/actualitat/rafael-gil-salinas-impartira-dema-la-conferencia-joaquin-sorolla-i-l-inici-de-la-pintura-moderna-a-espanya/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/rafael-gil-salinas-impartira-dema-la-conferencia-joaquin-sorolla-i-l-inici-de-la-pintura-moderna-a-espanya/ "Linked In")
*   [](mailto:?body=https://aytosagunto.es/va/actualitat/rafael-gil-salinas-impartira-dema-la-conferencia-joaquin-sorolla-i-l-inici-de-la-pintura-moderna-a-espanya/)